2. ΑΝΑΓΚ. ΝΟΜΟΣ υπ’ αριθ.1251 της 21/28 Μαΐου 1938 Περί συστάσεως Ταμείων Εκπαιδευτικής Προνοίας και Οργανισμού μαθητικών και φοιτητικών εκδρομών. Τροποποιηθείς δια του Α.Ν. 1297/1938, κατηργήθη δια του άρθρ. 39 Α.Ν. 1850/1939 πλην του άρθρ.10 παρ.1 (προσωρινής ισχύος) και του άρθρ.14, όπερ παρατίθεται: Άρθρ.14.-Χάριν της εξυπηρετήσεως μαθητικών και φοιτητικών εκδρομών, Ελλήνων ή αλλοδαπών φοιτητών ή μαθητών και της ανταλλαγής μαθητών και φοιτητών μετά ξένων Κρατών, επιτρέπεται όπως δια του Β.Δ/τος προκαλουμένου υπό του Υπουργού Θρησκευμάτων και Εθνικής Παιδείας ιδρυθή ειδικός οργανισμός, εις την διάθεσιν του οποίου τίθενται μέσα και χρηματικαί ενισχύσεις λαμβανόμεναι εκ των εν τω προϋπολογισμώ «Κατασκευής Διδακτηρίων, Γραμμάτων και Καλών Τεχνών κλπ.» και τω Ειδικώ κεφαλαίω της Σωματικής Αγωγής αναγραφομένων πιστώσεων και οριζόμεναι δι’ αποφάσεως του Υπουργού των Θρησκευμάτων και Εθνικής Παιδείας. Τα Ταμεία Εκπαιδευτικής Προνοίας και τα Σχολικά Ταμεία δύνανται να υποχρεωθώσιν, όπως διαθέτωσι προς τον σκοπόν τούτον ανάλογα χρηματικά ή άλλα μέσα, οριζόμενα δι’ Υπουργικής αποφάσεως μετά πρότασιν της οικείας εφορείας ή Επιτροπής. Οι λοιποί πόροι, η διοίκησις, η διαχείρισις, το προσωπικόν ως και αι λεπτομέρειαι της λειτουργίας  του ούτω συσταθησομένου οργανισμού, όστις θα αποτελή νομικόν πρόσωπον, υποκείμενον υπό την εποπτείαν του Υπουργείου Θρησκευμάτων και Εθνικής Παιδείας, κανονισθήσονται δια του ιδρυτικού αυτού Β.Δ/τος και του εσωτερικού κανονισμού του, όστις θα ισχύση από της εγκρίσεώς του δια πράξεως του Υπουργού των Θρησκευμάτων και Εθνικής Παιδείας. Σελ.743 Σχολική Αντίληψη 32.Κ.β.1-2 